Скоро ще има нова пандемия, предрече Бил Гейтс | Новини и независима журналистика\nОснователят на Microsoft Бил Гейтс прогнозира нова пандемия за човечеството. Милиардерът участва в подкаст с актрисата Рашида Джоунс и главния специалист по инфекциозни болести в САЩ Антъни Фаучи, в който обсъдиха пандемията от коронавирус и промените, предизвикани от COVID-19.\nПо време на разговора Джоунс го попита действително ли нова пандемия заплашва човечеството. “Да. И ще имаме късмет, ако това се случи след 20 години”, казва Гейтс. Според него обаче съществува сценарий, при който това може да се случи много по-рано – след 3 години, предаде БГНЕС.\nНезависимо от това, както подчерта основателят на Microsoft, следващият път човечеството ще бъде по-подготвено за пандемия. Според него дотогава ще се появят добре разработени алгоритми, в съответствие с които ще се въвежда карантина и ще се подобрят системите за тестване на потенциалните носители на инфекция. “Следващият път няма да бъдем толкова глупави”, заключи той.\nМилиардерът свързва отслабването на инфекцията с увеличаване на производството на ваксини срещу COVID-19 – след това, както отбелязва Гейтс, човечеството ще види “светлина в края на тунела”.\nИ Бил Гейтс също работи от вкъщи\nПланът на Бил Гейтс за глобално ваксиниране е…\nБил Гейтс за чипирането: Това са налудничави и…\nГоце Делчев се бори за обeдинение на България с Македония и Одринско\nНА ЖИВО: Ливърпул – Лестър Сити, удвоен аванс преди почивката


81 нарушения в 421 обекта установи ДНСК - Новини - econ.bg\n81 нарушения в 421 обекта установи ДНСК 0\n20.01.2014 | 17:55\nОбект на проверката са били 48 мола и 373 магазина от големите вериги\n"Витошка" вече не е най-скъпата улица в България\nДирекцията за национален строителен контрол (ДНСК) е проверила общо 421 обекта, от които 48 мола и 373 магазина от големите търговски вериги за хранителни стоки, техника и други на територията на цялата страната, съобщиха от дирекцията. Открити са общо 81 нарушения – 30 на разпоредбите на Закона за устройство на територията (ЗУТ) и 51 на санитарно-хигиенните норми и нормите за пожарна безопасност.\nОбект на проверка е било и наличието на видими изменения в конструкцията на сградите и носещите конструктивни елементи, както и наличието и спазването на утвърдените план-схеми за евакуация на служители и посетители на обектите при възникване на бедствени и аварийни ситуации, както и нормите за пожарна безопасност.\nВ Югозападния район, който обхващаща областите София град, Софийска област, Благоевград, Перник и Кюстендил са констатирани общо 8 нарушения. Две от тях са в област Благоевград, едно в Перник, две в София град и три в София област.\nДвете нарушенията в област Благоевград и двете нарушения в град София са от компетентността на органите на ДНСК и за тях са съставени констативни актове за забрана ползването и за премахване на незаконен строеж. Издадени са две заповеди за забрана ползването и премахване на незаконен строеж.\nЗа останалите нарушения, които са от компетентността на общинските администрации, от регионалните отдели София област и Перник са дадени писмени разпореждания до общините за предприемане на последващи действия.\nНа територията на Южния централен регион, обхващаща областите Пловдив, Пазарджик, Хасково, Смолян и Кърджали са констатирани общо 6 нарушения. Четири от тях са в област Пазарджик и две в Пловдив.\nВ Югоизточния регион, обхващащ областите Бургас, Стара Загора, Сливен и Ямбол са констатирани общо 4 нарушения, всички в област Бургас.\nНа територията на Североизточния регион, обхващаща областите Варна, Добрич, Търговище и Шумен са констатирани общо 5 нарушения – две за област Варна и три за област Шумен.\nВ Северния централен регион - областите Русе, Велико Търново, Габрово, Разград и Силистра са констатирани общо 7 нарушения – две на територията на област Велико Търново, четири на Силистра и едно на територията на област Русе.\nОсвен в Югозападния регион, на всички други места констатираните нарушения са от компетентността на общинските администрации.\nНикакви нарушения не са регистрирани единствено в Северозападния регион, който обхваща областите Видин, Враца, Ловеч, Монтана и Плевен.\nПрипомняме, че проверката беше разпоредена от министъра на инвестиционното проектиране арх. Иван Данов във връзка с инцидента в търговски център в латвийската столица Рига, отнел живота на десетки хора през миналата година.\nнарушения търговски обекти ДНСК молове инвестиционно проектиране


Блогът на zahariada :: Цацаров и Гешев в САЩ. Защо? Чия всъщност е “независимостта” на “независимата” съдебна власт? ...\n18.10.2019 14:19 - Цацаров и Гешев в САЩ. Защо? Чия всъщност е “независимостта” на “независимата” съдебна власт? Кой може да привиква като момченца Прокуратурата на България?\nПоследна промяна: 18.10.2019 14:22\nПубликувано на 17.10.2019 в България\nЧета статията “Цацаров и Гешев в САЩ. Причините са засекретени?”\nГлавният прокурор Сотир Цацаров и неговият заместник и кандидат да го наследи Иван Гешев са на тайно посещение в САЩ. Заминали са преди няколко дни с полет през Германия. Заедно с тях е и председателят на ДАНС Димитър Георгиев. Това научи Фрог нюз от дипломатически източници, пожелали анонимност. Информацията бе потвърдена от три независими източника. В главна прокуратура знаят само, че Цацаров и Гешев ще отсъстват до петък, 17 октомври, защото са „навън“, но не знаят къде.\nЗащо не в Москва?\nА, защото там е Мордор, Злото. Забранено. Този-чието-име-не-трябва-да-бъде-произнасяно, а още по-дбре – и помисляно. За нищо на света. Допускането на подобна греховна мисъл предизвиква изпускане на сфинктерите от ужас.\nЗащо не в Брюксел, тогава? Нали “сме в ЕС”?!\nЗащо, изобщо, по дяволите, една от 4-те, уже независима” власт…(ВЛАСТ, бе, ВЛАСТ!) трябва да ходят където и да е, за да им набиват канчето с инструкции по формАта Masters and Slaves?!\nЗащото колониите, външно-управляваните смачкани долнопробни колонии са така. Защото и колониите са различни. Чехия и Унгария също са колонии. Но не са (чак) така, нали?\nА защо това е възможно?\nЩе ви го кажа като ветеринарен лекар: когато едни стрептококи и стафилококи, които са нормални обитатели на кожата и лигавицата (устната кухина, например) на всеки бозайник, се размножат в болестотворни количества и концентрации, тогава тялото и вътрешните органи се изпълнят с множество малки и големи гнойници, наречени на медицински език абсцеси. Тези гнойници предизвикват отравяне на кръвта, познато в медицината под името сепсис.\nКога това е възможно?\nКогато имаш отслабена имунна система. Нещо като СПИН. Невъзможността за производство на достатъчно на брой и качествено различни имунни клетки, които се грижат за защитата на организма, неговото здраве и равновесието между различните обитатели на този организъм.\nС народите и държавите е същото.\nКогато един вирус пробие клетъчната мембрана (границата) на една клетка, той се забива в ядрото на клетката, той подчинява това ядро, и заставя чрез ядрото клетката да работи и произвежда само за вируса – да произвежда други вируси, понеже самият вирус не може да се възпроизвежда сам. И клетката го прави до смъртта си, докато се изтощи и саморазруши от тази убийствена за нея дейност, каквато е заставена да изпълнява. заставена е заради изземването на органите на управление, които в нейния случай са генетичния материал.\nКой е организмът, кой е клетката?\nВсички ние, нашата България, нашият народ, нашето население.\nКолониалните агенти за влияние: външно-управляеми политици, институции, съдебни системи, министри, агенции, НПО, медии (СМРАД-ове), и други антибългарски (антинародни и антидържавни) по същността си и подчинени на “външна зла воля” агенти за влияние.\nКое е отслабената имунна система?\nНашата собствена глупост, леност, наивност, малодушие, мижитурство, животински страх, безгръбначие, скудоумие и скотоподобие. Страхът да избереш, да кажеш, да направиш, да се пребориш за това, което здравият ти разум ти диктува да поискаш, да защитиш. Както в твой личен интерес, така и в интерес на това – да ги има децата ти, да го има народа ни, да я има малката ни и голямата ни Родина.\nКое е пробитата клетъчна мембрана?\nНашите граници. както на държавата, така и на общността, на дома, на семейството ни, на човешката ни същност.\nТази съдебна, правосъдна институция е просто един от десетките СИСТЕМНИ примери.\nНали не сте забравили – защо го наричат ПРАВОсъдие?\nЗащото съдят ПРАВИЯ, а пускат кривия.\nИ това не е игра на думи – точно така е направено да работи в колониите. Да се надявате или да очаквате обратното е противоестествено. Наивно до степен на глупост, несъвместима с разумна форма на живот.\nКакво в такъв случай ни трябва?\nНова имунна система, Антибиотици?\nДа, именно това. В нашия случай това е народо-освободително движение (НОД), здрав разум и готовност за самоорганизация, за обединяване. Обединяване не изобщо, “по принцип”, а именно около тази ОБЩА ЦЕЛ. Около това ЕДИН-Е-НИЕ: НОД, борба за суверенитет (за правото над нашето клетъчно ядро, което да се грижи за нашата клетка), за СЪПРОТИВА срещу СТАТУТА ни на външно-управляема и институционално подчинена територия, от която символите на държавата: герб, химн, знаме и “органи на властта” са празни бутафорни декори, изпразнени от съдържание. А които “работят”, са впрегнати да го правят ЗА, в полза на колонизатора (вируса) и СРЕЩУ нас, до пълното ни унищожение.\nКоето впрочем не е чак толкова далече, както ви се иска.\nМного от нас ще го доживеят – да видим последната България, последния българин, да изключим лампата и да пуснем завесата.\nИ даже и камбани няма да има кой да удари. Защото вече ще са претопени за скраб.\nОсвен ако…казах ви вече…ако не решим и не помогнем на скотоподобното население около нас отново да стане народ. Да поиска да бъде народ.\nДа се изправи, да престане да пълзи и да се гърчи.\nДа се осъзнае като разумна форма на живот.\nТагове: цацаров и гешев в сащ защо Чия всъщност е “независимостта” на “независимата” съдебна власт кой може,


Ски Сафари Доломити 03.02-10.02.18 -...\nНачало / Италия / Доломити Супер Ски / Вал ди Фаса / Виго ди Фаса / Ски Сафари Доломити 03.02-10.02.18 - автобусна програма Италия\nСки Сафари Доломити 03.02-10.02.18 - автобусна програма Италия\n-транспорт Пловдив-София-Виго ди Фаса Италия-София-Пловдив\n-трансфери на 04.02, 05.02, 06.02, 07.02, 08.02 и 09.02 до различна ски зона според обявената програма\n-карта за ски-буса във Вал ди Фаса за 6 дни\n-настаняване в хотел Доломити 3* във Виго ди Фаса\n-закуски и вечери в хотела\n-ползване сауна, парна баня, кнайп, фитнес в хотела\nДопълнително се заплаща за Лифт карта:\n6 дни Доломити СуперСкиШ 294,-евро за възрастен/ 206,-евро за деца родени след 25.11.2001\n!Деца до 8години - родени след 25.11.2009 - получават безплатна лифт карта ако са придружени от поне 1 възрастен с лифт карта.\nВсеки ден ще караме в различна ски зона: Алпе Лусия, Кронплац, Кортина д'Ампецо, Вал Бадиа, Вал Гардена, Вал ди Фиеме. Възможност за самостоятелна програма и трансфери до подстъпите на ски въртележката Села Ронда. Отпътуване с автобус от Пловдив/София на 03.02.18. Настаняване в хотел Доломити във Виго ди Фаса, полупансион.\nПловдив-София-Виго ди Фаса. Настаняване в хотел Доломити 3*. Вечеря. Нощувка\nЗакуска. Самостоятелна програма, като ползвате ски-буса във Вал ди Фаса или 09:00 Трансфер до ски зоната Алпе Лусия. 16:30 отпътуване от Алпе Лусия. Вечеря и нощувка в хотел Доломити 3* във Виго ди Фаса.\nЗакуска. Самостоятелна програма, като ползвате ски-буса във Вал ди Фаса или 09:00 Трансфер до ски зоната Кронплац. 16:30 отпътуване от Кронплац. Вечеря и нощувка в хотел Доломити 3* във Виго ди Фаса.\nЗакуска. Самостоятелна програма, като ползвате ски-буса във Вал ди Фаса или 09:00 Трансфер до ски зоната Кортина д‘Ампецо. 16:30 отпътуване от Кортина. Вечеря и нощувка в хотел Доломити 3* във Виго ди Фаса.\nЗакуска. Самостоятелна програма, като ползвате ски-буса във Вал ди Фаса или 09:00 Трансфер до ски зоната Вал Бадиа. 16:30 отпътуване от Вал Бадиа. Вечеря и нощувка в хотел Доломити 3* във Виго ди Фаса.\nЗакуска. Самостоятелна програма, като ползвате ски-буса във Вал ди Фаса или 09:00 Трансфер до ски зоната Вал Гардена. 16:30 отпътуване от Вал Гардена. Вечеря и нощувка в хотел Доломити 3* във Виго ди Фаса.\nЗакуска. Самостоятелна програма, като ползвате ски-буса във Вал ди Фаса или 09:00 Трансфер до ски зоната Вал ди Фиеме. 16:30 отпътуване от Вал ди Фиеме. Вечеря и нощувка в хотел Доломити 3* във Виго ди Фаса.\nЗакуска в хотела. 09:00 Отпътуване Виго ди Фаса-София-Пловдив.\n,-евро на човек в двойна/тройна/четворна стая\nДете до 6,99год на допълнително легло в стая с 2ма пълноплащащи: ,-евро\nДете 7-14,99год на допълнително легло в стая с 2ма пълноплащащи: ,-евро\nТрети и четвърти възрастен на допълнително легло в стая с 2ма пълноплащащи: ,-евро\n5 двойни стаи за 2-4ма, 6 двойни стаи за 2-3ма, 5 двойни стаи за 2ма в хотел Доломити 3* във Виго ди Фаса.\nХотел Доломити 3* е исторически семеен хотел разположен на главния път в долината Вал ди Фаса, на 15минути пеша от центъра на Виго ди Фаса, на 6км от Моена, на 12км от Канацей. Спирката на ски-буса е до хотела, най-близките писти са при масива Катиначо-Розенгартен. Удобства: рецепция, асансьор, лоби бар, Wi-Fi в лобито, ресторант, зала за четене, зала за игри, семинарна зала, помещение за ски, градина, фитнес, паркинг, безжичен интернет. Уелнес зоната на хотела предлага сауна, турска баня, Кнайп, срещу заплащане - гореща вана. Закуска на бюфет, вечеря на меню 3 ястия, Новогодишна вечеря е включена в цената за съответния период.\nСтаи: с баня/тоалетна, сешоар, телефон, телевизор, сейф, интернет връзка . Двойни стаи за 2ма, 2-3ма и 2-4ма.\n-при анулация до 31 дни преди началната дата на пътуването се дължи неустойка в размер на 100,-лв\n-! За да намалим размера на неустойките при анулации по уважителни причини заедно с потвърждението на резервацията Ви изпращаме информация за застраховката „Отказ от пътуване”. Тази застраховка се сключва по желание на клиента и нейната стойност е около 2,5-3% от стойността на пътуването. Отделете време да се запознаете с условията й и обмислете възможността да се възползвате от нея!


Най-непредсказуемите номинации в Big Brother family | potv.bg\nНай-непредсказуемите номинации в Big Brother family\n• От Нова ТВ • 06.05.2010 • 0/5\nНепредсказуем, изненадващ и изпълнен с емоции – такъв ще бъде Big Brother Live тази вечер, четвъртък, 6 май\nБлизките на номинираните влизат при тях, за да ги насърчат\nНепредсказуем, изненадващ и изпълнен с емоции – такъв ще бъде Big Brother Live тази вечер. Най-непредвидимите номинации в Big Brother family предстоят след броени часове.\nСлед предадени клетви за вярност, разрушено доверие и разпад на лагера на ветераните старите приятели се обръщат един срещу друг. В къщата на Big Brother family никой от съквартирантите вече не е сигурен в другия, затова номинациите им ще бъдат непредвидими и изумителни.\nПоследно изгонените Анжелика и Радослав Петрови ще коментират номинациите в студиото на Big Brother Live. Кого ще номинират за изгонване съквартирантите тази седмица? Дали високомерния Христо или директния и проницателен Антоний, или може би безотговорния и мързелив Давид?\nНяколко номинирани семейства ще бъдат спасени от зрителите тази вечер. Затова близките им ще влезнат при тях в изповедалнята да ги подкрепят и окуражат, и заедно да призоват зрителите да гласуват за спасяването им. Този път Big Brother ще бъде жалостив и няма да държи спасените в неизвестност до понеделник, а ще им съобщи радостната новина още тази вечер.\nКаква ли ще бъде изненадата на съквартирантите от неочакваното гостуване и кой ще видим на живо? Дали Божидара и Ивайла Бакалови, или познатата ни Димитрийка, или може би някой, за когото изобщо не подозираме?\nКакви стратегии ще използват семействата този път и кой ще бъде застрашен от изгонване само месец преди големия финал? Отговорите - в 20:00 ч. по Нова телевизия.\nВиж мнения за Най-непредсказуемите номинации в Big Brother family (0 коментара)


В сила са нови Общи условия на "Електроразпределение Юг", засягат над 1,7 млн. потребители - Бизнес поща - Стара Загора І България І Новини Политика Култура Общество\nОт: 05 май 2021, 15:36\nВ сила са нови Общи условия (ОУ) на „Електроразпределение Юг“ (ЕР Юг, част от EVN) – дружеството оператор на електроразпределителната мрежа в Югоизточна България. Те са приети с Решение № ОУ-1/19.03.2021 г. на Комисията за енергийно и водно регулиране (КЕВР) и се отнасят до всички над 1,7 млн. потребители на мрежови услуги от ЕР Юг на регулиран и свободен пазар в Югоизточна България.\nТекстът на новите ОУ, както и нови Правила за работа с клиенти, могат да бъдат намерени във всеки офис на компанията както и на интернет страницата на дружеството – Електроразпределение юг – Общи условия (elyug.bg)


Savage x Fenty: Секси Св. Валентин от Риана - Lifestyle.bg\nSavage x Fenty: Секси Св. Валентин от Риана\nИзточник: Savage x Fenty\nАко някой все още тъгува по отминалите празници, време е да спре. Защото наоколо витае духът на следващия в календара празник - Свети Валентин. А Риана е напълно наясно с това, защото днес, 10 януари, пусна в продажба "любовната" си колекция бельо Savage x Fenty.\nРазбира се, тя е безкрайно секси и почти преминава границата между романтика и еротика. Прозрачни бодита, сутиени със сърцевидни нашивки на мястото на зърната и много изрязани бикини са част от нея.\nРиана обяснява, че основното в Savage x Fenty е толерантността й към всякакви женски форми и размери. Колекцията й е налична в размери от 32A до 44DD за сутиените и от XS до 3X за останалите артикули.\nА така Риана отново показа, че мисли за феновете си и за обикновените момичета - цените на Savage x Fenty започват от 20 и достигат до 68 долара.\nSavage x Fenty е налична за покупка тук.\nРиана, Крис Браун и няколко секси снимки\nС какво още се захваща Риана\nНови секси изкушения от Янита Янчева\nЛайфстайл / Звезди / Savage x Fenty: Секси Св. Валентин от Риана


Велико Търново: Първо място в Национален конкурс по родолюбие спечели ученичка от Великотърновската гимназия по туризъм — Агенция за Високи Технологии\nВелико Търново: Първо място в Национален конкурс по родолюбие спечели ученичка от Великотърновската гимназия по туризъм\n10 юни , 2019 10 юни , 2019 hitech\n10 Юни 2019 | 22:00 | Агенция „Фокус“\n< hf="htt://im.fou-nw.nt/5f503013d53023f349f1bdb1bf.j" ="tthoto" tit='Снимка: Информационна агенция "Фокус". Велико Търново: Първо място в Национален конкурс по родолюбие спечели ученичка от Великотърновската гимназия по туризъм'>Снимка: Информационна агенция „Фокус“\nВелико Търново. Първо място в Национален конкурс под надслов „Мила Родино“ спечели ученичка от Професионалната гимназия по туризъм „Д-р Васил Берон“ в старата столица. Християна Вангелова е от IX „а“ клас и се класира като най-добра в категорията „Мултимедийна презентация“. Това е втора награда за школото в раздела, като първата е била през миналата година, каза за Радио „Фокус“ – Велико Търново инж. Славка Проданова, преподавателят подготвил Християна. Проектът на ученичката бе озаглавен „Никой не е по-голям от хляба“ и е посветен на наученото от баба.\nНационалният ученически конкурс „Мила Родино” се организира от НЧ „Васил Христов 1927”- село Рупци и Община Червен бряг. Тази година надсловът бе „Минало и настояще – баба, дядо и аз“. Основните цели на надпреварата са да създадат условия за формиране на ценностни качества, свързани с любов към Родината, родния край, семейството и да се развият уменията за изследване и творческа изява у учениците, провокирани от темата.\nНагради, освен Християна, спечелиха и ученици от Ботевград, Стралджа, Сливен, Свищов, Русе, Лом, Габрово, Севлиево, Търговище, Павликени, Варна, Попово, Червен бряг и др.\nЛуиза ТРАНЧЕВА< ="inid-o">© 2019 Всички права запазени. Забранява се възпроизвеждането изцяло или отчасти на материали и публикации без предварителното съгласие на Информационна агенция „Фокус“!\nБлагоевград: За четвърта поредна година ще се проведе регионално състезание за „Най-добър секач”\nНовини по Категории Изберете категория Космос (1) Наука (3 042) Събития (18 934) Технологии (5 327) Фото Галерия (2)


„Роден в Габрово” | visitGABROVO\nBy Desi, 01.04.2019\nЗнайно е, че „Най-празният от нашите дни е този, в който не сме се засмели нито веднъж″. През тези вече 47 години – не на шега – тук празен ден няма. Основан през 70-те години на 20 век в Габрово, Музеят събира и представя хумор от цял свят, а колекциите му съдържат над 50 000 произведения на изкуството и етнографски артефакти от над 170 държави. Днес той целогодишно предлага на посетителите си богата програма от изложби и събития.\nЕтикети:Дом на хумора и сатирата, ДХС, Първи април


Toyota Aygo (2011) - технически характеристики, технически данни - максимална мощност, максимален въртящ момент, разход на гориво - градско/извънградско/комбиниран, максимална скорост, ускорение, тегло, габарити, двигател, окачване, джанти, гуми, спирачки, трансмисия/скоростна кутия и др.\nНачало Toyota Aygo Aygo\nToyota Aygo е автомобил тип хетчбек с 3 врати, FWD (предни задвижващи колела / предно предаване) и 5 места. Моделът започва да се произвежда през 2011 г. Автомобилът е широк 1615.00 мм, дълъг 3430.00 мм и висок 1465.00 мм. Дължината на колесната база е 2429.00 мм, а на предната следа и задната следа съответно 1416.00 мм и 1405.00 мм. Собственото тегло на превозното средство е 876 кг. Двигателят на Toyota Aygo е с атмосферно пълнене и работен обем 998 cc, тип DOHC (два разпределителни вала над клапаните), 3-цилиндров, с по 4 клапана на цилиндър. Намира се отпред на автомобила и е разположен напречно спрямо дължината му. Цилиндрите са разположени редово в двигателя. Буталата имат ход с дължина 84.00 мм, а цилиндрите са с диаметър 71.00 мм. Степента на сгъстяване е 10.50:1. Максималната мощност и максималният въртящ момент, които двигателят може да произведе са съответно 50 кВт / 68 к.с. при 6000 об/мин и 92 Нм при 3600 об/мин. Горивната система, използвана при автомобила, е EFI (електронно впръскване на горивото). Двигателят има мазителна система тип мокър картер. Автомобилът ускорява за 14.20 с от 0 до 100 км/ч. Скоростната кутия на Toyota Aygo е ръчна и има 5 степени. Максималното предавателно число е 0.80:1. Диференциалното/крайното предавателно отношение е 3.55:1. Разходът на гориво в извън града е 3.76 л/100 км, градски условия - 4.32 л/100 км, смесеният разход на гориво е 5.11 л/100 км. Резервоарът е с обем 35.00 л. Количеството емисии на CO2 е 99 г/км. Видът на кормилната уредба е зъбна рейка-зъбно колело (пиньон) с усилване. 4.5J x 14 е размерът на предните джанти. Задните джанти имат размер 4.5J x 14. Размерът/типът на предните гуми е 155/65 R 14. Размерът/типът на задните гуми е 155/65 R 14. Предната спирачна система има вентилирани дискове. Задната спирачна система е оборудвана с барабани, серво усилвател, антиблокираща система (ABS).\nМодел на автомобила. Aygo


Феновете на ЦСКА се заканиха: На 10 август ще е страшно! | 7DniFutbol.bg\nФеновете на ЦСКА се заканиха: На 10 август ще е страшно!\n7 Dni Futbol26.05.201693\nЕуфорията в ЦСКА след спечелването на Купата на България не стихва. Феновете на армейците вече кроят планове за предстоящия мач за Суперкупата на България срещу Лудогорец, който ще се играе на 10 август. Предстои да се уточни на кой стадион ще се проведе двубоят. Основният вариант е “Лазур” в Бургас, където бе и миналата година, но опция е и националният “Васил Левски”.\nНа финала за Купата преди два дни, на стадиона имаше близо 33 хиляди фенове на ЦСКА. На Армията обаче от сега се канят да счупят този рекорд в двубоя за Суперкупата. “На 10 август стадиона няма да ни побере – ще има бой за билети на касите”, от сега се канят привържениците на армейците.\nПредишнаКрушарски си хареса трима от Аржентина\nСледваща7DniFutbol.bg избухна заедно с ЦСКА и Стоичков! Защото другите скриха това!\nЛудогорец през това време ще играе в кръговете от Шампионска лига и няма време за простотии. Впрочем почвайте пак да търсите из нета снимки на чужди красиви хореографии, за да ги изплагиатствате, както направихте на финала за купата. Флашиви хора,фалшиво самочувствие, фалшиви собственици, фалшив отбор – това е днес някога великия ЦСКА! И догато с него се занимават дребни хора в пряк и преносен смисъл – като администрация, треньори, журналисти и играчи – такъв ще си остане, за жалост.\nЕ, плювните и псувните могат да започнат СЕГА! На това сте майстори.\nEmil Ivanov Malinov\nи какви 33 000 е имало бре – като бяха минимум 35 000 и отгоре даже\nи за толкова време просъществуване в Б група барем една песен да бяхте измислили за Лудогорец


Московски категоричен: Държавата защитава превозвачите! | Dnes.bg Новини\nМосковски категоричен: Държавата защитава превозвачите!\nОфициалната позиция е 100% в синхрон с интересите им\n16 май 2018 14:23, Веселина Йорданова\nИвайло Московски. Снимка: архив, БТА\nТранспортният министър Ивайло Московски беше категоричен, че държавата защитава интересите на превозвачите ни пред Брюксел. „Ще настояваме нашите предложения да бъдат коректно разгледани, защото делът на българския транспорт в БВП е много сериозен“, коментира той пред журналисти в МС обвиненията на БСП, че кабинетът е предал превозвачите.\nПо думите му в бранша са заети над 100 хил. души, а много дейности са пряко зависими от сектора и това е сериозен обем от българската икономика, който не би трябвало да позволим да бъде атакуван.\nТранспортният министър каза, че кабинетът има официална позиция, която е внесена в Европейския съвет и надграждана в двустранни срещи с министри от държавите в Съюза.\nПо думите му тя е на 100% в синхрон с интересите на българските превозвачи, като ги защитава и конкретизира къде са проблемите.\nЕвропейските демократи (EНП) зад ГЕРБ за превозвачите\n16 май 2018 13:37\nБлокадата от тирове - протест? Не, подкрепа за кабинета!\n16 май 2018 11:23\nБСП-то си иска "искрено и лично" за тираджиите с Борисов\n16 май 2018 10:45\nВ защита на превозвачите - да се мобилизира държавата!\n15 май 2018 22:37\nМосковски посочи още, че ако социалистът Георги Свиленски счита, че интересите на превозвачите не са защитени в пълен обем, му предлага той да води преговорите, включително на ниво работна група.\nПо думите на министъра всяка държава от ЕС има различно мнение по отделните точки и това създава проблем.\nЧетири са основните притеснения на превозвачите ни, като сред тях е да няма задължение шофьорът да се връща вкъщи през определен брой седмици, а това да бъде негово право. Проблемен е и въпросът след кой ден да започва да тече командировка и да се изплаща по стандартите на съответната държава. Нашите превозвачи са се съгласили това да става след седмия последователен ден.\nТретата проблемна тема е възможността шофьорите да ползват почивките си в кабините на превозните средства. Предлагаме това да става извън кабините, когато се създадат необходимите условия, включително за сигурността на превозното средство.\nМинистърът посочи и това, че ако рестрикциите влязат в сила към държавите от Централна и Източна Европа, не е ясно дали от този пазар няма да се възползват трети страни като Украйна, Молдова, Турция, Беларус, Русия и т.н.\nСпоред Московски в предлаганото законодателство има дефицити и липсва анализ на цялото въздействие на такъв законопроект – как ще работи, как ще бъде контролиран и др.\nОще по темата: БрюкселЕСпревозвачиИвайло Московски\nбдж преди 7 месеца\nМосковски отдавна няма авторитет като министър, за да му се има доверие.\nНе знам защо още го държат?. Може би го държат фирмите, които представлява - ПИМК, на Пеевски и други..\nМного му станаха гафовете - лошата некомпетентна управа на БДЖ, корупционните обществени поръчки в НКЖИ, фалшивите шофьорски книжки, корупцията в ДАИ, невъзможността му за защити превозвачите, покриването му от прокуратурата............\nBaj Stavri преди 7 месеца\nЧекаме го лилавака москал в източното крило на ЦСЗ....\nАМИ , ПРОСТО Е... преди 7 месеца\nПРЕВОЗВОЧИТЕ ИСКАТ ДА ВЗИМАТ ПО 6-ХИЛ.Э. /С КОМАНДИРОВАЧНИТЕ/... И ДА СПЯТ ПО КАБИНИТЕ НА КАМИОНИТЕ СИ , КАТО МУРГАВЕЛИТЕ НИ....ХА,ХА,ХАААААААААА\nА , ЕС---ИСКА ДА ГО ДАВАТ ЗА ХОТЕЛИ И РЕСТОРАНТИ ---КАТО ВСИЧКИ ДРУГИ , БЕЛИ ХОРА...ХА,ХА,ХАААААААААААААА.....\nГООООООЛЕМЕ ПРОБЛЕМ ,БЕ.....ХА,ХА,ХАААААААААААААА\nДо до Авторката\nАвторката няма да ти отговори защото е загрижена за свободата на словото и правото на информация. Съжали женицата и тя душа и ду носи, трябва да ги храни.\nДо позитано 20\nИ какво му е напрегнато на Борисов, дали ще намери в България продукти и храни за пишман лидерите на Европа без фалшификатите на същите тези лидери ли? Дали ще им намаже филия с палмово масло?\nдо Авторката преди 7 месеца\nКоментарите за Произхода на Московски се трият веднага , не трябва да знаем или не трябва да говорим за това?\nпозитано 20 преди 7 месеца\nДа , ама Корнелия не вярва.Иска Борисов да и си" отчита" в НС , точно в най напрегнатия за Борисов момент.Това ако не съботаж.....\nМАЙ ГО ПРИКРИХА преди 7 месеца\nКога е делото на Московски за убийство на дете по непредпазливост?\nВАЖНИ СА РЕЗУЛТАТИТЕ, А НЕ ПРАЗНОТО ДРЪНКАНЕ.\n449 преди 7 месеца\nВсичко,което обещавате е чиста лъжа-нищо няма да постигнете за шафьо рите!\nvvvvvvvv преди 7 месеца\nоня гелосаният .. като е мн загрижен за мен да ми махне ограниченията за каране ... за другите професии ..ако бачкаш един час повече ти плащат извънредни ... при нас глоба от 1000 евро ...\nYoan преди 7 месеца\nТц, тц, тц, нямам думи!\nКогато един шофьор е принуден от превозвачите да кара с месеци наред без нормална почивка, той се превръща в потенциален убиец на пътя. Превозвачите прибират големите печалби, а на шофьорите не плащат нищо. Ами да фалират. Аз съм за закона. И не си мислете че някой в европа ще се допитва до бг превозвачите. хората там се са прости.\nШейнар с шейЯраст преди 7 месеца\nи превозвача от Боровец ли да защитава, онзи дето превизваше живо дете и го утрепа ли бе?\nдо:14 преди 7 месеца\nФирмите са тези, които плащат налози на държава и заплати, командировъчни и всичко останало...шофьорите са само функция...та затова реално държавата се интересува от фирмите, не от шофьорите, защото вторите са функция на първите!!!\nАми хей така. Това където искат да го направят французите е в полза на работниците и вреда на фирмите. Отвори обявите за работа и виж какво търсят: "Българска фирма търси да назначи шофьор за курсове между Испания и Германия".\nЩе живееш в Испания и Германия, ще работиш в Испания и Германия, ще спиш в кабината на тира и ще ти плащат българска заплата.\nМасковски категоричен. Държавата защитава убийците,щом аз още не съм в затвора за убийството на собственото си дете.\ndo БГ zasrami se преди 7 месеца\n'И убийците на деца защитава явно държавата щом си още на свобода !' losho\nАбе БСП-то защо са против по-високите заплати и битови условия за шофьорите, а защитават интересите на капиталистите собственици на транспортни фирми? Нали уж са работническа партия?\nА синдикатите защо мълчат?\nдо 10 е как държавата защитава "превозвачите " а шофьорите Не.\nТа шофьорите извън държавата ли са или "превозвачите" по държавни от шофьорите


5-те железни правила на Желязната лейди - Портал за плуване\nПортал за плуване | 5-те железни правила на Желязната лейди - Портал за плуване\n5-те железни правила на Желязната лейди\nКатинка Хошу или пътят към успеха\npluvane.net\t/ 22.01.2016\nYour Rating User Rating: 5.6 (5 votes)\nЖелязната лейди, Катинка Хошу, в момента е една от най-добрите плувкини в целия свят. Състезава се в множество състезания от висок ранг и винаги показва чудесни резултати. Психиката на Катинка е силна, колкото и тялото й, тя никога не прави компромиси и живее, ръководейки се от своя девиз: ”Упоритата работа винаги се отплаща”. Това мото е отразено в нейните пет железни правила:\nПреди всяка тренировка задължително спирам за момент преди да скоча във водата и си припомням какви са задачите и какво трябва да правя в тренировката, за да се приближа с една крачка повече към изпълнението им.\nЗапочна ли тренировката, се придържам към твърдата политика „без компромиси”. Не правя никакви компромиси и оправдания. Правя каквото трябва да се направи и не очаквам някой друг около мен да прави компромиси.\nЦялата ми кариера е построена върху идеята да не се страхувам да избирам по-трудния път, когато имам избор. Нищо лесно никога не си е заслужавало да бъде направено.\nНикога не съм търсила възможности, които гарантират успеха. Интересуват ме възможностите, в които съществуват шансове да се проваля, защото провалът е пътят към успеха.\nУпоритата работа винаги се отплаща. Не е задължително това да се случи точно в момента, в който на вас ви се иска, но упоритият труд никога не отива напразно, той задължително ще ви се отплати.\nТамаш Гиафрас, заместник-председател на...


Русия е доставила 80 тона хуманитарна помощ в Сирия - Russia Beyond България\nРусия е доставила 80 тона хуманитарна помощ в Сирия\nДва руски самолета са доставили в Сирия 80 тона хуманитарна помощ, съобщава агенция „Ройтерс“, цитирайки сирийски медии.\nСамолетите са кацнали на летището на сирийския град Латакия в събота, 12 септември. Преди това Дамаск опроверга съобщенията на западни медии за това, че Москва оказва военна помощ на арабската република.\nИнформацията за хуманитарната помощ бе потвърдена и от официалния представител на Министерството на отбраната на Русия генерал-майор Игор Конашенков. „Самолети на военно-транспортната авиация на МО на Руската Федерация доставиха на летище „Латакия“ в Сирия поредната хуманитарна пратка с предмети от първа необходимост и храни за населението. Това оборудване е предназначено за откриването на палатков лагер, в който могат да бъдат приютени над хиляда бежанци“, цитира РИА „Новости“ неговите думи.\nСпоред Конашенков, в Латакия се доставят десетки тонове хранителни продукти, които могат да се съхраняват продължително време при горещ климат: зърнени храни, консерви, кондензирано мляко и детски храни. Всички хуманитарни доставки веднага се предават на гражданските власти на региона за оказване на помощ на местните жители, които са пострадали от военните действия и са били принудени да напуснат домовете си.


Ботев U19 отстъпи на Марица в контрола - TribunaPlovdiv.bg: Спортни новини, Локомотив (Пловдив), Ботев (Пловдив) и други\nБотев U19 отстъпи на Марица в контрола\nПредставителния тим на “Марица” победи “Ботев” U19 с 2:1 в първата си контролна среща през летния подготвителен период. През седмицата съперникът на “жълто-сините” в тази контрола победиха с 3:1 друг тим от Югоизточна “В” група – “Борислав” (Първомай).\nДнес двата отбора изиграха хубав двубой на терена в село Войсил.“Марица” излезе в два различни състава в двете полувремена, но и двата се представиха на доста добро ниво. През първата част “жълто-сините” бяха водещият отбор. Борислав Никифоров откри резултата в средата на полувремето, а през първите 45 минути маричани имаха още 3-4 чисти положения.\nВтората част бе идентична с първата. Димитър Юруков удвои резултата след груба грешка в „жълто-черната“ отбрана, а в последната минута младите “канарчета” намалиха чрез Мартин Татаров за карйното 2:1.\nСтарши треньорът на “Марица” Стоян Димитров определи контролата като изключително полезна. Той остана доволен от представянето на всички взели участие в спаринга.\nЕдинствено Петьо Димитров не взе участие в двубоя, тъй като е болен. На добро ниво се представиха и новите попълнения в състава, както и юношите в отбора. През миналата седмица в отбора бяха привлечени Атанас Куманов от “Ботев” U19, както и юношата на “Марица” Йордан Пейчинов, като и двамата се представиха отлично.\nСледващата контролна среща на “Марица” ще бъде в сряда – 20-ти юли, от 18 часа, в Брацигово, срещу местния отбор. ФК “Брацигово” игра квалификации за влизане в Югозападна “В” група, но загуби финалния бараж срещу “Марек” (Дупница), игран в София.\nПо първоначален план “Марица” трябваше да играе в сряда срещу “Асеновец”, но заради неяснотите в клуба от Асеновград е взето решение за смяна на съперника.\nТекст: Фексбук страница на Марица, Снимка: botevplovdiv.bg


Любов и изневяра зад жестокото убийство край Русе\nИзточник: Ruse24.bg 09:03 / 04.11.2018 Отпечатай Изпрати\nНа място веднага е изпратен полицейски екип от районното управление, който е установил трупа на 37-годишен местен жител. Местопроизшествието е било запазено от полицията, предприети са всички необходими оперативно-издирвателни и процесуално следствени действия за изясняване на случая. Извършен е оглед на адреса от дежурна оперативна група на ОДМВР – Русе.\nВ хода на първоначалната работа са събрани данни, че става въпрос за убийство, след битов скандал. Последвала е светкавична реакция от полицаите и много скоро, още тази нощ, в селото е задържан 36-годишен мъж. Случаят е документиран и докладван в Окръжна прокуратура – Русе, като в ОДМВР – Русе е образувано досъдебно производство. На 36-годишният е наложена мярка задържане по реда на ЗМВР за срок до 24 часа. Работата на разследващите продължава под ръководството на прокурор.\nПо информация на хора от селото 36-годишният М. К. работел като пазач в местна фирма, пише akcent.bg.\nПреди месец, прибирайки се от нощна смяна, заварил у дома си братовчед си и жена си голи в кревата. Тогава той ги снима, а снимките на невярната съпруга и на палавия братовчед качил във фейсбук. В къщата се търкаляли бутилки с алкохол, а през това време и двете им деца са били в къщата. Жената работи в детската градина в селото. Тя веднага го напуснала и заживяла с вече убития мъж, като оставила децата при баща им. Пак по неофициална информация, той не работел и бил познат на полицията. През това време измамения съпруг подготвял документи за развод.\nНе е ясно защо снощи е решил, но отишъл в дома, където жена му вече се установила и започнал да я бие. След като се показал и новият й партньор, боят се прехвърлил върху него. Но явно агресията е била по-силна, отколкото любовчията е успял да понесе.


Местен бизнес: Брезничанка и нейна приятелка отварят логопедичен център, който стартира със седмица с безплатни услуги - Zapadno.com - Сайтът на Брезник, Трън и региона\nМестен бизнес: Брезничанка и нейна приятелка отварят логопедичен център, който стартира със седмица с безплатни услуги\nот: Редактор · септември 3, 2021\nБрезите, които са символът на Брезник, са част от логото и името на новоткриващ се логопедичен център в региона. Логопедичният център ще се ръководи от две дами – доктор Радостина Костова от Брезник и Ася Филипова от Враца. Двете разказаха повече за общото си начинание чрез периодичната рубрика на Zapadno.com – “Местен бизнес”.\nЦентърът носи името “Брезина” и ще приема клиенти без възрастови ограничения. Намира се в центъра на град Перник и е обезпечен с подходящото за работа оборудване. Логопедичният център е отдавнашна мечта на доктор Радостина Костова, зародила преди около 10 години. “През месец януари защитих докторска дисертация по логопедия. Иначе съм от Брезник, но в последните години живеех в Благоевград, тъй като работя там – преподавател съм в Югозападния университет. Реших се на нещо, което беше моя мечта от години. Вече 9 години минаха, откакто съм завършила логопедия. Това беше моя мечта и досега не я осъществявах, защото работих, а исках да продължа образованието си.”, каза доктор Костова.\nДатата на откриването е 6 септември и не е избрана случайно, като основната причина е, че тогава се отбелязва един от националните празници на България. “Идеята ни е цяла седмица да направим “Седмица на отворените врати”, което означава че ще предлагаме безплатни логопедични консултации – от 7 до 12 септември. Ще бъде с предварително записване на час, но от 9 до 19 часа ще бъде тук. В центъра ще предлагаме говорна и езикова терапия при деца и възрастни, съшо така ще имаме детска занималня, арт занимания за деца. Ще работим с доста качествена апаратура за диагностика на езика и говора. Разполагаме с биофийдбек – специален инструментариум, чрез който се проследва какви са ответните реакции при изпълнение на дадена задача, как самият организъм реагира на това.”, сподели още доктор Радостина Костова. Тя ще съчетава работата в логопедичния център с преподавателската дейност в Югозападния университет. “Все пак часовете има как да се комбинират и на двете места, стига да има желание. При нас повечето желани дни за терапия са почивните дни и времето след 17 часа, когато родителите са свободни и не са на работа, за да могат да си доведат децата.”, отбеляза още доктор Костова.\nИмето на логопедичния център е избрано от майката на доктор Радостина Костова, която също е брезничанка. “Първоначално и беше доста странно защо тя да ни помага в избора на името. Един ден случайно каза: “Абе аз измислих име – Брезина”. Колежката ми Ася Филипова, която е бивша моя студентка, е врачанка, но е влюбена в Брезник.”, каза доктор Костова. Логото е съвкупност от букви, фонацията на гласа от човек и бреза.\nАся Филипова логопед и педагог, но също като нейната колежка и приятелка обича Брезник. “Първо завърших логопедия, а в момента ми предстои дипломиране по клинична логопедия. Работила съм във Враца в Център за специална образователна подкрепа. Там напуснах и сега това ми беше мечтата. Имам предучилищна и начална педагогика като образование.”, каза Ася Филипова.\nВ логопедичен център “Брезина” ще се работи с хора след прекаран инсулт, паркинсон, множествена склероза или деца с детска церебрална парализа, аутизъм и други диагнози. “Всичко ще зависи от самите случаи. Може да се окаже, че при някои деца ще се изисква да се идва 2 или 3 пъти седмично, при други – не. В зависимост от диагнозите ще работим. Повечето залагат на работата с деца, а ние искаме да работим и с възрастни. Имаме възможност и за предлагане на логопедичен масаж.”, каза доктор Радостина Костова.\nЛогопедичният център се намира зад пункта за тото в пернишкия квартал “Монте Карло”. Откриването ще е на 6 септември от 12 часа.\nРазгледайте снимки от логопедичния център:\nВ публикацията са използвани снимки от доктор Радостина Костова и архива на Zapadno.com\nБрезничанин продава уникална колекция от радиоапарати и радиокасетофони от времето на соц-а и от преди това време\nследваща Преброители и контрольори за Брезник и Трън получиха близо 100 предпазни маски и дезинфектанти\nПРЕДИШНА За Общинска служба по земеделие-Трън обявиха свободна позиция за експерт, който да участва в проверки и други дейности


Международна схема за измами работи и у нас, фирми получават атрактивни предложения по мейла, после канят техен представител в азиатската страна\nКакво ще направите, ако сте собственик на малка туристическа агенция и получите предложение да осигурите 10-дневна ваканция на 300 китайци, изпратени в България от холдинга, в който работят, като награда за добра работа?\nОтговорът е: Всичко!\nВнимавайте, у нас пуска пипала международна схема за измами, по която са ужилени фирми по цял свят, пише TrafficNews.\nКато ударила джакпот от тотото се почувствала Светлана Ваташка, когато на 4 юли 2019 г. получила на електронната си поща писмо от някоя си „Мис Рита”: „В интернет открихме, че вашата компания се радва на добра репутация в местната туристическа индустрия.\nПланираме да изпратим групи с нашите най-добри служители на пътешествие във вашата страна. Ако имате интерес да поемете обслужването им, свържете се с нас по електронната поща, ние ще изпратим подробности за нашите изисквания”.\nМис Рита се представила от холдинга FUBANG GROUP. Справка в интернет страницата на компанията показала, че става въпрос за държавна корпорация, създадена през 1998 г., която по-късно преминава в частни ръце. Дейността й е в областта на недвижимите имоти и търговията.\nАдресът е в Гуандун – една от най-богатите провинции в Китай, която се намира в южната част на страната, а най-големият град е Гуанджоу.\nИзобщо – стабилна работа.\nНо дали някой престъпно не е използвал името на холдинга за измама? В началото на Светлана изобщо не й хрумнала подобна мисъл.\nТя веднага се захванала със задачата. От разменени имейли станало ясно, че предложението е да осигури почивка на общо 296 служители за 10 дни с девет нощувки. За пътуването до България в периода от септември до декември те били разделени на осем групи по 37 души.\nТрябвало да се резервират стаи с по две легла в 4 и 5-звездни хотели, да бъдат осигурени по три хранения на ден, включително и в китайски ресторанти, да бъдат уточнени туристическите маршрути за екскурзии - до Рилския манастир, Пловдив, Велико Търново, да се наемат автобуси и английскоговорящи екскурзоводи, да се предплатят входни билети за туристическите атракции и т.н., и т.н. Светлана изготвила по няколко варианта на офертата.\nМис Рита писала, че е доволна от предложенията, а Светлана да не се безпокои за заплащането, то ще бъде в евро.\nВсичко вървяло добре, докато в един хубав ден екскурзоводка, с които Светлана разговаряла, я поляла с леден душ: „Ти ставаш жертва на международна измама!”.\nПрепратила й от Фейсбук пост – предупреждение към туроператорите в Танзания за престъпна организация, базирана в Китай, наречена групата Фубанг /FUBANG GROUP/.\n„Предлагаха ни договор за организиране на 10-дневни сафарита за 280 от най-добрите им служители. Когато дойде време за подписването на договора, изведнъж започнаха да ни канят да отидем в Китай, въпреки че това е напълно излишно във време на интернет комуникациите.\nНе ходете в Китай! Поканата е знак за измама. След като сте в там, ще получите огромни сметки от хотели, ресторанти, ще платите скъпо за нотариални услуги и други. Всички, с които ще имате някакви отношения, са партньори в престъпната група. Ще платите, защото не искате да загубите договора. След като се върнете у дома, никога повече няма да чуете за тях”.\nПостът бързо се разпространил из Фейсбук и още 6-7 представители на български туристически агенции съобщили, че са получавали писма от групата Фубанк, която на галено нарекли „холдинг Мики Маус”.\n„Започнах да им задавам въпроси, на които не можаха да отговорят. Тогава се усъмних, че става въпрос за измама”, обясни туристически агент от Габрово.\nСред хората от бранша се говори, че имало и поне две ужилени български фирми. Те откликнали на предложението да изпратят свои представители в Китай. Решили да платят скъпото пътуване в името на голямата сделка, която предстои да сключат.\nКазали им, че е традиция при подобен договор да се направи скъп подарък на шефа на китайската компания. Завели ги в луксозен магазин, където нашенците се отчели подобаващо. Плащали вечери в ресторанти, безумни такси за адвокати и нотариуси.\nИ когато се прибрали у нас – китайският партньор изчезнал – ни вест, ни кост от него.\nНо и не казали на никого за ужилването – може би от срам, че са се хванали като шарани на въдицата.\nПроверка показа, че в интернет има предупреждения за китайската измама, която се разпространявала от години по целия свят, но все още улавя доверчиви жертви.\nСхемата била да се убедят чуждестранни компании да плащат различни административни такси и да купуват скъпи подаръци, за да сключат много атрактивен договор с китайски купувач.\nНомерът на китайката се изпълнявал в различни варианти в зависимост от дейността на фирмата, която била на мушката.\nТой бил насочен не само към туристически агенции, но и към търговски дружества.\nПърви вариант: Изпращат се имейли до малки и средни фирми със запитване за определени продукти или услуги, както и за цената им. След това китайците пращат договор за покупка, в който обикновено е предложено между 30 и 50% предплащане. Всичко изглежда страхотно, докато чуждестранната компания не бъде поканена в Китай да подпише договора за покупка със самия изпълнителен директор. Китайците искат номер на паспорт, име, дати на пътуване и т.н., за да се издаде официално писмо с покана като документация за кандидатстване за виза.\nВторият вариант е китайската компания да поиска от чужда фирма да бъде домакин на събитие за група между 100 и 300 души. Иска се оферта, която се приема без колебания и следва предложение споразумението да бъде подписано в Китай.\nТретият вариант бил измамници да се представят от името на реномирана китайска компания и да молят жертвата да преведе пари по частна банкова сметка.\nКакво следва, след като мухата вече е в мрежата на паяка?\nЧуждестранната компания не иска да пропусне фантастичната сделка и изпраща представител в Китай да подпише договора. Там той има среща с изпълнителния директор и други шефове на високо ниво.\nОбясняват му, че в Китай е прието гостът да покани шефовете на веречя в луксозен ресторант и да купи много скъп подарък, обикновено от злато, на изпълнителния директор, който трябва да вземе окончателното решение за сделката.\nСлед това представителят на чуждестранната компания е помолен да плати такса за нотариално заверяване на договора за покупко-продажба и други „задължителни“ административни такси, например за митница.\nРазходът може да бъде фиксирана такса между 1000 и 10000 долара или 0,3% от стойността на договора. Някои компании се опитват да приспадат таксата, като намалят продажната цена, но китайците настояват за размера, като предлагат сумата да бъде платена на части 50/50, за да създаде впечатление за гъвкавост и справедливост.\nХората трябва да знаят, че нотариално заверяване на договор за покупка в Китай изобщо не се изисква от закона, предупреждават експерти.\nА след като представителят на чуждестранната компания се завърне у дома, никога повече не чува за китайските „партньори”.\nВ интернет има снимки на хора, доволни от сключения договор, които още не знаят, че са измамени\nКомпаниите, които стоят зад измамната схема, имат сравнително кратък живот – между 1 и 2 години. Активните преди 2 до 4 г. сега са дерегистрирани или лицензите им за стопанска дейност са били отнети. На тяхно място обаче се регистрират нови компании със същите намерения. В интернет има списък с над 50 имена, използвани за ужилването.\nСъветите към желаещите да извършват търговска дейност с китайски компании е да направят задължително проверка на контрагента – да се поиска копие от бизнес лиценза им, да се проверят външнотърговските права.\nКой може да предпази българския бизнес от измамата, питат се от фирмите, които са били на косъм от ужилване.\nРодните туроператори са изпратили писмо със запитване до посолството на Китай в София, но отговор все още не са получили.\nСигнал е подаден и в министерството на туризма, за да бъдат предупредени фирмите от бранша за измамата.\nОт ведомството на Николина Ангелкова обаче ги препратили към Комисията за защита на потребителите.\nНо правомощията на Закона за защита на потребителите касаят само физическите лица и не се отнасят до юридическите.\n„Ако имате жалба, свързана с фирмена дейност, обърнете се към адвокат”, отговориха от КЗП.\n„Плащаме на държавата по 5000 лева за издаването на лиценз. Не е ли редно и за нас да има някаква защита – фирмите поне да бъдат предупреждавани за измамни схеми, когато те станат известни”, недоумяват от туристическия бранш.\nИзглежда в случая отново е валидно старото „правило”, което се разпространяваше като виц по времето на соца: „Спасяването на давещите се е грижа на самите давещи се”.


"Късметче" в супата – половин мърдаща хлебарка | Dnes.bg Новини\n"Късметче" в супата – половин мърдаща хлебарка\nГадинки плуват из храната от детската кухня в Хасково\n7 яну 2016 09:07, Златко Желев\nХлебарки изскочиха от храната, предоставяна от хасковската млечна кухня. Гнусните буболечки цъфнали в супата, която 28-годишната Вили Атанасова взела за 18-месечната си дъщеря.\nПървоначално майката помислила че " това черничкото" е някакъв боклук и не се изненадала много защото от други майки била чувала че понякога в манджите на млечната кухня изплуват разни неща.\nТова нещо обаче започнало да мърда и ужасената родителка осъзнала че вижда буболечка.\nВъв Facebook жената написа: "Ето че и аз си намерих късметче днес! Половин хлебарка, но доколкото ми става ясно и да подаваме жалби файда няма!!!!"\nОтвратена, тя занесла храната с писмено оплакване до община Хасково, която администрира детските градини и млечната кухня. От там са разпоредили незабавна проверка на фирмата която готви за социалните заведения в града, включително и за децата.\nСезирана е и Агенцията по храните, която започнала проверка на кухнята майка - фирма Дусман, която от 10 години приготвя храната за детските градини, от там обаче отказват коментар по темата.\nРезултатите от проверките на общината и БАБХ ще станат готови до 2 дни и ще бъдат огласени пред обществеността.\nОще по темата: супаХасковохлебаркидетски градинимлечна кухня\nНяма майтап! преди 2 години\nТе хлебарките може да изглеждат гнусно, обаче са много хранителни. И ако са правилно приготвени са вкусни. Скакалците, белите червеи гъсениците също са отлична храна. Панирани, пържени....със подправки.\n....баси тая лъжица от военно поделение ли е крадена?\nТрябва да има по-голям контрол! Не е до това, кой да вземе голямата поръчка. Аз също съм намирала найлонче в яденето от държавната кухня в София, и никой дори не се стресна когато им казах.\nПоне е сигурно, че има истинско месо, пък било то и хлебарка.\nВ елитните курорти all inclusive Bang Kwang, Khao Bin, Rayong, Klong Pai, Klong Prem и т.н хлебарките са част от менюто.\nРаботещ сценарии да се смени доставчика, нов кмет нов доставчик\nНе жаля майката, но новината не е да оплюем някого, че го мързи да готви. Проблема е че няма хигиена - в заведения, в магазина, в детски кухни, в детски градини. После като отиде детето на училище нали в стола пак ще му дадат същата мизерия или да му готви майка му до живот.\nДетската млечна кухня е помощ за разнообразно хранене. Въпрос на избор е дали ще я ползваш. При положение, че има облекчения, защо да не се възползваш? Това, че майката си е вкъщи не означава, че се изтяга по цял ден.\nМного пък е остър твоя коментар! По-долу пишещите са доста адекватни, а и някои коментари са весели, които показват много елегантно бзумния пост на въпросната "майка"! Нещо последните години за щяло и нещяло се правят на интересни, айде малко по-сериозно! Виж и снимката на фейса преди да я жалиш колко сама майка е ...\nМного тъпи коментари :) Майката да готвела - ами може и да готви жената. Може да е сама майка и да няма кой да работи, може да е решила да разнообрази менюто. Но това не е от значение тук. Като правят детска кухня трябва да има контрол - не може на децата да дават боклуци. И какъв буркан на майката - храната от детската кухня идва опакована.\nОбвинявайте майката колкото си щете ама като отидете днес на обяд се замислете вашата храна в заведението как е готвена и дали нещо не мърда...\nМоже и от буркана на майката да е хлебарката, защо веднага обвинява кухнята?\nА държавата да ти плаща две години за да си гледаш детето вкъщи и да те мързи да му готвиш елементарни манджички, е повече от наглост.\nЕ малко мръвка няма да навреди :) Че и прясна, била мърдала :)\nЖена ми ѝ готви всеки ден на малката. Реве, не реве, време, не време, готви. Доста пъти дори и аз готвя. Честно казано, в манджата на едно бебе няма голяма философия. В повечето случаи слагаш всичко заедно, не се слагат никакви подправки или поне не такива, които да дразнят стомаха. Като знам в какво състояние е всичко в държавата, не бих се доверил на лелката от детската кухня...\nзатваряй преди 2 години\nЗакривай кухнята и край какви проверки ще бутнат пак рушвет\nОхооо, кво се оплаква? Аз като малък колко буболечки съм изял, да не съм умрял. Станал съм 110 кила и метър и деведесет. Така че да хапва там детето, не се знае от какво се расте. А и то много разбира кво яде, така че да хапва и да не се оплакват.\nАми майката да вземе да наготви сама, вместо да взема от млечната кухня. И без това детето, като тръгне на детска градина и по-късно в училище ще яде какви ли не боклуци. Така че, майките да не се чудят на кое барче да седнат, а да вземат да наготвят на децата си. Има време и за готвене и за барче и за разходка до мола.\nПоловин мърдаща хлебарка? А другата половина къде ли е? Сигурно в стомахчето на бебето.\nПърво не ми изглежда на хлебарка, второ като гледам и самата храна не изглежда по-добре като повръщано е и трето защо не си извадят ръчичките от задния двор съвременните майчета и да се научат да готвят поне за децата си не е кой знае каква философия!\nВили нека се научи да пише малко по-грамотно и тогава да се оплаква...... За това ще си се оплаква само във фейсбук защото толкова и е акъла.... с тази турската дума ФАЙДА марш от Бг\nМалко протеин за бебока ще му дойде добре в студеното време...


14 апр 2020 | 08:39 1212\nЯпонското летище Нарита подготви импровизиран хотел с легла от твърд картон и одеяла в зоната за получаване на багажа за чуждестранните пътници, които трябва да останат, докато чакат резултатите от тестовете си за коронавирус, предаде Ройтерс.\nВъпреки че полетите на летището в Нарита рязко намаляха и то трябваше да затвори една от пистите си, там все още кацат самолети, пристигащи от други страни, включително от САЩ и Италия.\nОт пристигащите се изисква да се подложат на тестове за COVID-19, преди да се отправят към домовете си. Резултатите може да са готови най-бързо за шест часа, но заради закъснения те могат да отнемат и два-три дни, каза източник от японското министерство на здравеопазването, пожелал анонимност.\nТъй като на пътниците е забранено да ползват обществен транспорт, на тези, които няма кой да ги вземе с автомобил, се налага да чакат. Картонените легла бяха подготвени в случай че близките съоръжения, които сега се използват за настаняване на пътници, са изцяло заети.\nСъздадени за използване в центрове за евакуация по време на природни бедствия и по всяко друго време, когато е необходимо временно настаняване с постелки и завивки, леглата, направени от твърд картон, имат матрак и юрган.\nВ близост до летището има съоръжения, където хората мога да отседнат, но засега леглата от картон все още не са били използвани или ако са използвани, то е било за кратко, твърдят още източниците на летището.\nЯпония обяви извънредно положение миналата седмица в най-големите градове, за да се бори с разпространението на коронавируса. В страната има поне 7 400 случая на заразени с COVID-19 и 137 смъртни случая.\nCOVID-19 намали вредните емисии от самолети с една трета


Кандидат-премиерът Пламен Николов: Философът-бизнесмен, който превежда стиховете на жена си - Informiran.net\nОт 24 часа насам най-споменаваното име в България е това на Пламен Николов. И неслучайно – изненадващо за мнозина, той се оказа изборът на Слави Трифонов и „Има такъв народ“ за кандидат-премиер на страната. Кой е той? – питат се и политици, и журналисти, и избиратели.\n44-годишният Пламен Николов е роден в Горна Оряховица, но е отраснал в Шумен. Отгледан е в семейство на учители, които се местят в Шумен през 80-те. Там в училище „Йоан Екзарх Български“ завършва средното си образование.\nСпоред директора Валентина Тодорова той е бил отличник и мечта за всеки преподавател. „Пламен е интелигентен, изключително амбициозен човек, който преследва целите си“, допълни тя пред bTV.\nКато дете, кандидат-премиерът често гостувал на баба си и дядо си в село Сушица. Днес наследствената къща пустее, а хората бегло помнят фамилията, но си спомнят за дядо му Параскев Николов.\nА кандидатурата му за премиер е сред най-обсъжданите теми в селото.\nАктуалната номинация за премиер Пламен Николов е женен за шуменската поетеса Бояна Николова и дори сам превежда стихотворенията ѝ на английски, пише „Монитор“.\nСнимка: Sofia Ars Net\nПрез 2016 година Бояна Николова представи дебютната си книга „Думи в сребърна кутия“. Изданието е двуезично, на български и английски, текстовете в него са разпределени в три цикъла. „…Началото ме впечатли със своята свежа оригиналност и близост до естествените звезди. Днес литературата ни, жадна за нови пътища, ще открие в тази „Кутия“ нови съкровени съкровища от думи. Вярвам, че бялата птица на Бояна ще покаже пролетта дори на мойта есен“ – тази рецензия на Любомир Левчев е публикувана на корицата на книгата.\nНа представянето на книгата в родния й Шумен говорил и философът Пламен Николов, представен като съпруг и преводач на поетесата. „Не ми беше никак трудно да направя този превод. Бях до Бояна ден и нощ. И все пак текстът беше предизвикателство за мен – най-малкото защото е дебют. Беше един невероятен шанс да претворя мисълта на Бояна – след като тя споделя открито с българските читатели това, която иска да каже, тогава аз реших – нека да го сподели с целия свят. На някои места преводът е доста смел, но бях изкушен да пресъздам нейната душевност, лириката на душата ѝ. В тази книга е ентелехията на Бояна! Почти съм сигурен, че това няма да е нейната последна книга. Изказвам благодарност на ирландския поет Джак Харт, който прочете текста в суров вид и ме окуражи да го довърша. Надявам се крайният резултат да ви хареса.“, казва тогава бъдещият политик.\nТой превел на английски стиховете в двуезичното издание.\n„Бояна е културолог, а Пламен Николов е философ и това неизбежно е дало своя отпечатък върху поетичните текстове, чиито търсения спираловидно пресичат полето на естетическите, етическите и философските концепции. Същевременно книгата потапя в изисканата атмосфера на една чисто женска поетическа визия с така характерните за нея драматичност, колебания, покоряване, любов, родителски трепети и пътуване през времето“, коментират след представянето организаторите на литературното събитие от Регионалната библиотека „Стилиян Чилингиров“ в Шумен.\nБояна Николова e родена в Шумен през 1978 година. Завършва Гимназията с преподаване на чужди езици „Никола Вапцаров“, с профил френски. След това завършва Културология в Софийския университет „Св. Климент Охридски“. Тя споделя, че пише стихове повече от 15 години, но чак сега е намерила смелост да ги представи на публиката.\nСнимка: Фейсбук профил на Бояна Николова\nСемейство Николови имат две деца.


Протестът отлъчи „Отровното трио”, причисли ги като част от задкулисието - Фактор\nПротестът отлъчи „Отровното трио”, причисли ги като част от задкулисието\nСнощи, на 174 ден от началото на гражданските протести, които искат оставките на правителството, на главния прокурор и предсрочни избори, едни от най-одеозните фигури, станали известни като „Отровното трио” бяха отлъчени.\nПред сградата на Министерски съвет недоволните граждани публично решиха, че Велислав Минеков, Николай Хаджигенов и Арман Бабикян не са част от протестиращите, а заявена политическа формация, която е сключила споразумение с Мая Манолова за участие на предстоящ редовен парламентарен вот. За това трябва да си търсят симпатизанти другаде. Протестиращите заявиха още, че „Отровното трио” не е изразител на исканията на гражданите, които искат оставките на Борисов, Гешев и предсрочни парламентарни избори. Това заяви пред Faktor.bg архимандрит Дионисий, който е един от активните участници. Според него от тук нататък триото могат да са изразители само на своите възгледи и политическата коалиция, която формират. Могат да търсят подкрепа само от своите симпатизанти, но не и от целия протест „България 2020”.\nШест месеца хората са на площада не за да излъчват в представителната демокрация политически формации, а за да отлъчват такива и да махнат ГЕРБ от властта. Не сме се събрали да правим нови партии и коалиции, заяви архимандрит Дионисий.\nЗа много от недоволните граждани „Отровното трио” вече е част от задкулисието, след като са пристанали на Мая Манолова. Протестиращите са смутени и от факта, че триото е представено във всички медии на властта, а идеите им получават гласност. Това било ясен белег, че са алтернатива на сегашната власт, но за да и бъдат след това патерица за запазване на статуквото. На площада в триъгълника на властта гражданите вече ги наричат иронично "Новите обединени патриоти".\nБългария / "Отровното трио", протести, задкулисие, избори, Мая Манолова, мафия


Далавера със стари коли въртят българи и румънци край Дунава\nМестните хазни и застрахователите губят стотици хиляди левове\nДалавера със стари автомобили процъфтява от години от двете страни на Дунава. Българи и румънци въртят търговия с трошки, като използват пропуските на законодателството в двете държави, научи "BG Север".\n"Всяка седмица идваха румънци и си търсеха стари коли, че при тях били много скъпи. Обхождахме автокъщите, там ни чакаха едни момчета и ни предлагаха возило по вкуса на румънеца", разказва участник в далаверата, който изпълнява ролята на посредник при подобни сделки. Румънецът вадел парите, а нашенецът купувал колата на свое име. Заедно отивали при нотариус, който също бил в играта, където българинът продавал на румънеца автомобила, но по остатъчна застрахователна стойност. Нотариусът заверявал договор за покупко-продажба на МПС и издавал пълномощно от името на българина на румънеца да си кара трошката по родните пътища.\n"За всяка сделка получавах по 50 лв., а румънците вземаха договора и пълномощното, после не ме търсеха. Има няколко нотариуса в Плевенско, знаехме къде точно да отидем. Изкарват се добри пари, за безработни хора като мен и 200 лв. да ударя месечно са от полза", обясни схемата участникът. Румънците пак идвали, най-често в крайдунавските градове, да си направят застраховка и да минат технически преглед.\nДалаверата за комшиите се родила като изход от наложените протекционистични мерки в Румъния за запазване на родното производство на автомобилите "Дачия". Така били въведени огромни акцизи за вносни стари коли, а вносът им станал практически невъзможен. Митата скочили до 2 - 3 хил. евро за автомобили среден клас, дори само за регистрация се изисквали луди пари. Но комшиите проучили, че у нас няма акциз върху старите вносни коли. Така се зародила идеята за закупуване на българска кола, която може да се кара само с пълномощно. Така новите собственици не плащат данъци и акциз в Румъния, а застраховката, направена у нас, е доста по-евтина, обясниха юристи.\nУчастникът в далаверата разказва, че преди първата му сделка румънците го развели по магазините, купили му костюм, риза и вратовръзка, за да "изглежда прилично". След като получил сумата за услугата, комшиите го изпратили в данъчната служба, за да се освободи от данъци. Нашенецът разказва още, че по пътя от Румънско до нашите крайдунавски общини и обратно пътищата са безпрепятствени. Така "предупредени" служители от Гранична полиция и катаджии получавали най-малко по двайсетачка за безпроблемна регистрация на коли за Румъния. За по-сложни ситуации мизата скачала двойно и тройно. Румънците не сменяли българските регистрационни табели, карали возилата си с тях из Влашко. Това било възможно заради членството ни в ЕС, допълва детайлите от схемата нашенецът.\nВ крайна сметка страните по сделката от двата бряга на Дунава са доволни и си траят. Заради подобна далавера обаче от местни данъци крайречните общини от Плевенско губят стотици хиляди левове, а сумите набъбват с течение на времето. От подобни сделки са пропищели и българските застрахователи, които трябва да покриват щетите при инциденти с българските возила на румънска територия. А румънците обикновено искат максималното обезщетение, така източват внесените от нас пари, а после се налага вдигане на ставката за полиците.\nДалаверата със старите коли обаче дава хляб на доста безработни хора в най-бедните райони на страната. Тази и други подобни схеми обикновено са разработени от някой комбинативен ум, тикнат от обстоятелствата в ъгъла на недоимъка и нищетата.\nОт прокуратурата в Никопол информираха, че всеки момент се очаква промяна на румънския закон и въвеждане на задължителна регистрация за старите автомобили в рамките на едномесечен срок след вноса. Това ще пресече далаверите с автомобили, надяват се магистрати.\nКметът Найден Зеленогорски използва децата предизборно\nЗа пръв път тази година малчуганите от детските градини в Плевен активно се включват в подготовката за празника на града. Проблемът е обаче, че те изработват картички, които носят лично послание от кмета на общината Найден Зеленогорски. Идеята дошла от общинската администрация и всички детски градини били "помолени" да изработят рекламни материали - картички с емблеми на съответната забавачка. Повечето от учителките и дори зам.-директорките на детските заведения обаче не знаеха какви точно надписи ще има на картичките. Някои смятат, и то съвсем логично, че надписът ще гласи: "Децата на Плевен ви поздравяват". Оказва се обаче, че на всички картички се мъдри лично послание от Найден Зеленогорски. "Честит празник, Плевен, здраве и благоденствие! Найден Зеленогорски, кмет на община Плевен - подпис". Посланието на кмета може да бъде отправено по друг начин, а не точно така, защото това всъщност е трудът и поздрав на децата от всички детски градини, смята една от учителките. Родителите на децата също не са разбрали какво точно изработват малчуганите. Част от тях смятат, че е редно кметът да поздрави децата, както и децата - градоначалника. Други пък мислели, че идеята е Найден Зеленогорски да поздрави съответната детска градина. Истината е, че материалите, вложени в изработването на картичките, не струват много и всяка градина може да си позволи да измайстори 200 от тях. Използвани са цветни листове, както и текстил. Някои градини се представят с цветя, други - с картички, изобразяващи името на детското заведение. Родители обаче са възмутени от факта, че картичките, изработени от децата на Плевен, всъщност се оказват част от рекламната кампания на кмета Найден Зеленогорски. Те правят аналогия със случилото се в град Пещера и са категорични, че не е редно да се използват децата за политическа реклама. "Въпреки че все още няма предизборна кампания, Найден Зеленогорски обяви, че ще се кандидатира отново за кмет, така че всичко, което прави, може да се сметне за предизборно", коменира родител.\nВъпросните картички ще бъдат пуснати над Плевен с... хеликоптер на 15 май - празниа на града. Откъде в условията на криза общината има пари да наема хеликоптер за рекламни цели, питат плевенчани.\nТерорът на мобилните оператори продължава\nВъпреки общественото мнение и медийния шум, мобилните оператори продължават автоматичното подновяване на договорите. След протести и масово недоволство в края на януари и трите мобилни оператора дадоха съгласие за отпадане на автоматичното подновяване на договорите с клиентите им. Повече от четири месеца след това обаче се оказва, че порочната практика не само съществува, но броят на ужилените расте. Такъв е случаят с 43-годишната Р. П. Жената не желае името й да се изписва, тъй като има известни притеснения.\n"Тъй като не ми харесваха условията, реших да сменя мобилния си оператор. В средата на февруари миналата година отидох в офиса на предишния си оператор и подадох молба за прекратяване на договора ми, който изтичаше на 3 март. Служителката, която прие молбата ми, каза, че всичко е наред. Попитах - трябва ли още нещо да правя, тя ми каза - не, това е достатъчно, молбата ви е заведена при нас и няма проблеми, договорът ви ще бъде прекратен", разказва потърпевшата. След това жената спокойно подава молба към друг мобилен оператор и смята, че няма да има никакви проблеми. Докато не получава съобщение, че договорът с предишния оператор е автоматично подновен. "Отново отидох до офиса им. Там ми казаха, че да - имам молба да ми се прекрати договорът, но трябвало да отида на датата, когато той изтича, да кажа някакъв код и да удостоверя, че искам прекратяване и поддържам молбата си. Как е възможно никой да не ми каже това и след като не съм отишла, те отново са ми подновили договора, независимо, че имам молба за прекратяване", недоумява жената. В офиса й казали, че вече нищо не може да се направи и новият едногодишен договор не може да се анулира. Ядосах се много, извадих картата от апарата и пред тях я скъсах и хвърлих в кошчето, споделя Р. П. Нещата обаче не спират дотук. Месеци наред минават, без тя да получи никакво съобщение от мобилния оператор. До мига, в който получава писмо от фирма за събиране на задължения. "Първото писмо, което получих, беше от фирма, която ми предлагаше извънсъдебна покана. В писмото се казва само, че съм длъжник и е доста заплашително. Нито обаче се посочва сумата, нито нищо", обяснява жената. Когато се обадила на посочените телефони, от фирмата за събиране на дългове й заявили със заплашителен тон, че ако не си плати задължението, подлежи на съдебно преследване. Месец след това писмо Р. П. получава второ - от друга фирма. В него вече беше уточнено, че дължа 100 лв. неустойки по договора с мобилен оператор и ако не се издължа, в началото на май ще ми бъде заведено дело, разказва жената. Оказва се, че Р. П. дължи тези пари като неустойка по прекратения по нейна молба договор. След второто писмо жената се консултирала с адвокат. "Каза ми, че нямат право автоматично да преподписват договор, още повече, че аз никъде под този договор не съм се подписала. Така че сега ще заведа дело, но тези 100 лв. аз няма да им ги дам", категорична е Р. П. Според нея случилото се е типичен пример за измама. "Това си е 100%-ова измама от страна на мобилен оператор спрямо клиентите. Само че не може да ни държат закрепостени цял живот", заявява жената.\nЖена, притисната от безпаричие, е осъдена за кражба на ток\nВ продължение на близо година жена от Радомирци черпила ток от електро-разпределителната мрежа, към която се прикачила нелегално, информират от червенобрежкия районен съд. Така за нейна сметка не се отчитал ток. Жената е глобена от магистратите, наказанието е в размер на 1 000 лв. Престъплението е по чл. 234 в, ал.1 от НК.\nПо време на съдебното заседание подсъдимата се разкаяла за стореното и го обяснила с тежкото си семейно и имотно състояние. Обвиняемата живее в с. Ракита. Самотна майка е, отглежда момиченцето си без помощта на друг, тъй като от две години е във фактическа раздяла с бащата на детето. Налага й се да пътува от Ракита до Телиш, където работи, но месечната й заплата не надхвърля 100 лв. Като капак на несгодите й работодателят й натрупал сума от дължими й пари за няколко поредни месеца. Жената не можела да плаща сметките за ток. През 2009 г. елзахранването на дома й три пъти е било изключвано. Притисната от обстоятелствата, тя се решила на отчаяната постъпка да свърже жиците за тока от нейното жилище направо с електроразпределителната мрежа на улицата, на която била къщата й. Нужно й било парче проводник, с което се снабдила и което директно включила към разклонител преди монтирания в имота електромер.\nСъмненията, че във въпросното жилище в Ракита нещата не са съвсем чисти, дошли у служителите на енергото, когато в продължение на няколко месеца сметките на жената не показвали никакво потребление. Двама контрольори пристигнали на място и без затруднение открили прикачената жица. Жената пък, която присъствала на проверката, без възражение подписала протокола, който служителите й съставили. Свързването било елементарно като замисъл и изработка, но дори и такова то помогнало на подсъдимата да черпи ток няколко месеца без да е необходимо да отделя пари за него от тънкия си бюджет.\nПо време на съдебното заседание магистратите приели факта, че обвиняемата е с чисто съдебно минало. Тяхното решение е да я освободят от наказателна отговорност, защото от деянието й няма и нанесени имуществени вреди. В противен случай вместо определената й и наложена вече глоба законът предвижда за този вид престъпление до 3 г. затвор.


„Esmalte al fuego“ - образци на световното изкуство от емайл::Градското списание\nТагове: Тенденции, изложби, Пикасо, Художествена галерия - Варна, изкуство от емайл,\nКолекцията е предоставена за показване от частен колекционер и се вписва в една от експозиционните програми на галерията да организира временни изложби с произведения, принадлежащи на колекционери. Творбите от емайл са изработени в Испания, в ателие Vecor Artis в Барселона. От запазените надписи се вижда, че те са ръчна изработка. Не са използвани никакви графични отпечатъци, колажи, копия на рисунки или други подобни техники. Произведенията са поставени в рамки с кадифе и сребро. На голяма част от тях има надписи с името на автора, на някои и имената на картините.\nЕкспозиция, която демонстрира подобен тип емайлова техника и с подобна тематика се представя за първи път в Градската художествена галерия във Варна, както и в България.\nПикасо - "Портрет на Жаклин с цветя", 1954 г.\nИзползваната техника се нарича Esmalte al fuego (буквално огнен емайл) или живописен емайл. Тази техника е напълно приложима при емайла. По време на работа артистът използва сребърна плака проба 1000/1000 и добавя последователно слоеве оцветен стъклен прах, примесен с метален оксид. След това емайлът се нагрява в специална пещ при температура по-висока от 850 градуса, с което се постига неговият блясък като на стъкло. Много е важно температурата да не е нито по-висока, нито по-ниска. Ако тя е по-висока, емайлът може да се препече. Металът трябва да е много чист и загрят в същата пещ. За да се почисти, той трябва да се потопи в гореща вода със сярна киселина.\nКартина на Анри дьо Тулуз-Лотрек от емайл.\nЕмайлът се обработва с малко чукало от ахат или порцелан. След това няколко пъти се почиства с дестилирана вода и няколко капки азотна киселина, за да се запази чистотата му и да не се повреди, като се образуват цепнатини или мехурчета по време на процеса на витрификация (стъклообразуване). След тези процедури плаката отново се поставя в пещта за няколко минути. Окончателният цвят се добива след охлаждане. В някои случаи артистите се стремят да получат цвят на опал. Когато този цвят се получи между слоевете, емайлът придобива леко бледомлечен и полупрозрачен цвят, като този на камъка със същото име. Последният слой добива вид на стъкло.\nЖюл Бретон - "Песента на чучулигата", 1884 г.\nКолекцията, която се представя в Градската художествена галерия във Варна, вероятно е била изработена по поръчка на частен колекционер, който е подбрал образците. Това обяснява преобладаващия брой картини на Пикасо, представен с 2 от тематичните линии в творчеството му - "Арлекини" и "Любители на абсент", както и на серия картини на Пиер-Огюст Реноар, свързани с градския живот на Париж. Парижката школа е представена с картини на импресионистите Клод Моне, Едуар Мане, Едгар Дега и Берта Моризо, първата дама сред импресионистите; на Анри дьо Тулуз-Лотрек, Амедео Модилиани. Сред образците на старото изкуство са 2 шедьовъра на Диего Веласкес и една католическа икона на Богородица. В колекцията присъстват репродукции на произведения на испанските художници Хоакин Сорола (1863 - 1923), Франсеск Миралес (1848-1901), известен с картините си, посветени на живота на буржоазията в Париж, Рамон Касас (1866 - 1932), Рози Фернандес-Диас от по-ново време, както и на други автори.\nВ текста е използвана информация, предоставена от Атенаис Гариу от Университет Савоа Монблан (Шамбери, Франция), стажант в Градската художествена галерия "Борис Георгиев".\nСнимки: © Градска художествена галерия и Градското списание\nНационалната художествена академия гостува с изложба във Варна


45 години училище | Средно училище "Аргира Жечкова" – Сливен\nСептември щом звънец удари\nискрят щастливо нашите зеници,\nзабравили години и проблеми\nсъбираме се в теб – отново ученици.\nДаряваш ни със знания богати,\nживота труден правиш ни по-лек.\nЩастливи сме, че теб те има,\nЧе съществуваш вече четвърт век.\nБъди училище благословено\nпрозряхме в тебе истина една\nнауката е свят вълшебен,\nдушата облагородява тя!\n45 години училище\nЕдно различно училище отбеляза своята 45 годишнина. Вълнуващият празник в СОУ „Аргира Жечкова“ при Затвора – град Сливен бе уважен от госпожа Йорданова – ГДИН, кмета на град Сливен господин Радев, Веска Вълчева – зам. областен управител, началниците на затворите – Бургас и Варна, господин Сираков -директор на Регионален исторически музей Сливен и представители от сродни училища.\nОсобено затрогващ бе подаръкът, който служителите на Затвора Сливен направиха на училището. С лични средства и труд те изградиха и дариха чешма, символизираща много непреходни ценности – вяра, полет, усърдие и мечти. Красивите думи на госпожа Павлова – НС СДВР – Затвора Сливен развълнуваха всички – и домакини и гости.\nДиректорът на училището – госпожа Райчева разведе внушителната група от гости из обновените учебни стаи, учебна работилница, библиотека с музеен кът, компютърни кабинети и разположеният извън училище „Еко кът“.\nТова, което впечатли най-много гостите, бе празничния спектакъл „Пъстър свят“, изнесен в киносалона на Затвора. Там гостите първо имаха възможност да видят музейна сбирка на Историческия музей, представяща снимки от стария Сливен. В самата зала всички се потопиха във вихъра на Чудомировия панаир. Този оригинален спектакъл, създаден от самия училищен екип, вплете образи и герои от разказите на Чудомир и Елин Пелин в пъстра въртележка от танц и театър.\nОтбелязването на 45 годишнината от СОУ „Аргира Жечкова“ за пореден път показа единодействието на двете институции – Затвор и училище.\n© 2021 Средно училище "Аргира Жечкова" – Сливен


Вие сте тук: Home » Новини » И тази година пари за профилактика има само за половината здравноосигурени\nИ тази година пари за профилактика има само за половината здравноосигурени\nПубликувано 13:52, 15/01/2016 Публикувано от: Пациентски вестник\n„583 лекарства се очаква да бъдат засегнати от новия начин, по който здравната каса трябва да поема частично платените от нея препарати, обяви пред БНР зам. здравният министър Бойко Пенков. Според наредба на министерството НЗОК вече ще плаща само медикаменти, при които доплащането за пациента е не повече от 60% от цената на най-ниския препарат в дадена лекарствена група“, четем днес в „Сега“.\n„40% от тези лекарства касаят кардиологични заболявания, но почти всички лекарства не са сами в група и имат алтернатива, допълни Пенков. (…)\nВлизането в сила на новите правила беше отложено поне до края на февруари. По наредбата все още работи работна група, а основната й цел е да създаде указание от страна на МЗ как да се прилагат текстовете, за да няма някакво двояко тълкуване, обясни вчера Пенков. Засега се очаква т.нар. ценови коридор – кои лекарства отговарят на изискването да не надвишават определена цена, да е известен само на аптеките, но не и на лекарите, т.е. да се дават и неофициални отстъпки, без те да са описани в списъка на НЗОК. Това може да доведе до сериозни обърквания при изписването на медикаменти и връщане на пациенти за нови рецепти“, пише изданието.\n„Новинар“ избира друг акцент от интервюто. „Областните здравни карти вече са готови. Това заяви пред БНР зам.-министърът на здравеопазването д-р Бойко Пенков. По думите му в момента националната комисия работи и по регионалните здравни карти.\nЦелта на националната карта е да регулира здравните потребности по региони. По думите на Пенков на няколко места има повече хирургични легла. Това са Пазарджик, Пловдив и Варна“, пише вестникът.\n„Средно на един здравноосигурен през 2014 и 2015 г. годишно се отпускат за остри състояния по 0,7 броя направления. Тоест годишно получаваме средно по 70 направления за 100 здравноосигурени за всички видове специалисти -гастроентеролог, пулмолог, УНГ, невролог, офталмолог и др. При хроничния недостиг на направления се принуждаваме да отидем на „вариант Б“, т.е. хоспитализация на пациента. Тогава вместо касата да даде 20 лв. за едно направление за специалист, плаща стотици, а понякога и хиляди левове за лечение и диагностика по съответната клинична пътека. Вместо да се даде евтина, достъпна, бърза и ефикасна доболнична помощ, се дава скъпа и често неефективна болнична помощ.“ Това казва в интервю за „Дума“ общопрактикуващият лекар д-р Георги Миндов.\nТой отбелязва още, че за тази година средствата за профилактика са за под 50% от профилактичните прегледи. Същото е положението и по отношение на медико-диагностичната дейност, става ясно от думите му.\n„Ние сме скачени съдове с извънболничната специализирана и с болничната помощ. Бюджетът на първичната извънболнична медицинска помощ (ПИМП) от години не е увеличаван. През м.г. дружеството ни имаше среща с представители на Световната банка. Препоръката им бе през 2020 г. бюджетът за доболнична помощ да стане 12% от консолидирания бюджет на НЗОК. В момента той е 5,9%, което означава, че годишно ръстът трябва да е 1-1,5%. Затова за т.г. искахме около 30 млн. ръст на бюджета ни, но не го получихме, при положение че 70-80% от тежестта и работата в системата са върху нас. Напротив, дори сега е възможно намаляване на бюджета ни. Очакваме да бъдат увеличени в пъти глобите и санкциите, да бъдат намалени част от диспансерните прегледи – например за хипертониците досега се плащаха 4 прегледа годишно, сега – ще се заплащат само по два“, коментира още д-р Миндов.\nПо думите му, по отношение на направленията голям проблем са ТЕЛК-овете, както и предхоспитализационните изследвания, назначавани на пациента преди планов прием в болница, които са включени в цената на съответната клинична пътека и приемащата болница получава заплащане за тях по пътеката от НЗОК. „Именно там „изтичат“ голяма част от направленията за консултации и изследвания, при някои случаи дори над 1/3, и не достигат за профилактични прегледи, остри състояния и диспансерно наблюдение. Цялата дейност по подготовката за освидетелстване и постъпване в болница „глътва“ направления за по 5 до 10 специалиста. Например идва човек, за чието освидетелстване се изискват 3 направления, това са направленията му за 5 години напред и така личният лекар лишава петима от листата си от направления заради един с ТЕЛК. Не хората са виновни, а системата, която ни принуждава да правим такова разхищение. Според мен решението е държавата или МТСП да отдели по някакъв начин тази дейност и да поеме финансов ангажимента за нея, а не НЗОК“, казва лекарят.\nСестрите в детските градини и училищата ще слагат инсулин на децата с диабет\n50% от бизнеса срещу защитата за хора с увреждания\nФармацевти искат поевтиняване на всички лекарства за хипертония, а не без пари да се дават само едни…\nБългаринът Николай Славов получи субсидия от 2,3 млн. долара за пробива си в битката с рака\nTags: НЗОК,профилактични прегледи,ТЕЛК


Птиците се разпространяват от Южна Америка по целия свят - ТЕМИ - 2022\nОт Мигел Ангел Криадо\nПовече от 10 000 вида съвременни птици, които летят в небето на планетата, идват от общи предци, излезли от днешна Южна Америка преди около 90 или 100 милиона години. Ново проучване, което съчетава генетичната еволюция и изкопаемите данни, поддържа, че разширяването и разнообразяването на птиците в останалата част на света се е случило по два противоположни маршрута, маркирани от отклонението на континентите и последователните климатични промени.\nЕдва ли има някаква сигурност относно произхода на съвременните птици или неорните. Науката счита за доказано, че те произхождат от динозаврите тероподи и тук консенсусът свършва. Първите птици, които вече се различават от саурите, се появяват в Креда, но това е временен геоложки период, толкова голям, че позволява на някои учени да поддържат, че на Земята е имало птици преди 170 милиона години, докато други отлагат появата си до 67 милиона години преди години. Не им е ясно и първоначалното им географско разпространение и още по-малко, когато е започнало тяхното диверсифициране и разширяване.\nЕдин от проблемите при проследяването на птиците е неравномерното разпределение на вкаменелостите. В сравнително изражение има по-малко вкаменелости от Креда в това, което е било Гондвана, големият южен континентален блок, съставен от Южна Америка, Антарктида и Австралия, отколкото в северния блок, Лавразия, обединението на Северна Америка, Европа и Азия. Това даде сила на тезата за северния произход на птиците. Освен това, независимо от местоположението им, повечето от вкаменелостите, които са се появили, не са от Креда, а от по-късния период, палеогена, след като динозаврите са изчезнали.\n„С много малки изключения, вкаменелости на съвременни птици са открити едва след изчезването на Креда-палеоген“, казва изследователят от Американския природонаучен музей в Ню Йорк, уругваецът Сантяго Кларамунт. Това накара много специалисти да твърдят, че диверсификацията на птиците не е настъпила до онова изчезване, известно като събитието K-Pg, което унищожи 75% от видовете на планетата, вероятно поради въздействието на метеорит. Изчезването на динозаврите остави екологична пропаст, от която други животни дотогава, изместени в екологичната пирамида, като бозайници и птици, бяха в състояние да се възползват.\nКларамунт и неговият колега Джоел Кракрафт са създали ново време на дървото на птиците, като са комбинирали изкопаемите записи и генетични данни от 230 вида, представляващи почти всички настоящи семейства птици. Съществуват определени ДНК последователности, които се променят постоянно, но бавно, което при сравняване на изчезнали видове с екстанти позволява да се получи вид молекулен часовник, с който да се измери разминаването между видовете. Неговите резултати, публикувани в Science Advances, позволяват на този орнитолог да потвърди: „Нашата работа, която съвпада с предишни изследвания, базирани на ДНК, залага, защото птиците започнаха да се разнообразяват преди масовото изчезване“.\nПо-конкретно, птиците започнаха да доминират в небето преди около 95 милиона години, тридесет милиона преди метеоритът или астероидът да сложат край на Креда и, между другото, земни динозаври. Проследявайки това птиче дърво до корените му, изследователите са стигнали до Южна Америка.\n„Това, което направихме в тази статия, е оценка на географското местоположение на предците на съвременните птици, използвайки еволюционното дърво заедно с информация от разпространението на изкопаеми и настоящи птици“, обяснява Кларамунт. "Резултатът е ясен знак, че съвременните птици произхождат от Южна Америка или поне западните части на Гондвана, които са били свързани по това време", добавя той.\nТова означава, че днешните птици, от палеогнатите, като щраусите или изчезналият гигантски моа, до неовите, преминавайки през Галоансерите, които включват птици и водни птици, всички имат общ прародител, който трябва да е летял в небето. тропическа Америка.\nОт Южна Америка и след голямото изчезване птиците се разпространяват в останалата част на планетата по два основни пътя, според авторите на това изследване. "По времето на най-близкия общ прародител на всички птици, ранната креда според нашата нова оценка, южният суперконтинент Гондвана вече е започнал да се разпада. Африка и Индия вече са се отделили, докато други южни континенти все още са свързани. Южна Америка , Австралия и Зеландия бяха свързани чрез Антарктида, която по това време имаше мек климат “, казва уругвайският експерт.\nПо-проблематичен е пътят на разширяване на север, който докара птиците до Северна Америка и Евразия. Геоложката история на Земята показва, че континентите се съединяват и разделят на всеки 250 до 300 милиона години. Най-скорошното континентално обединение на двете Америки се е случило преди около 13 милиона години, тоест дълго след като птиците са заселили северното полукълбо. За изследователите е ясно, че трябва да е имало коридор между двете Америки и когато Северът все още е бил свързан с Европа.\nПоследен елемент, който те са анализирали, е голямото разнообразие от съществуващи видове птици, над 10 000 каталогизирани до момента. Тази диверсификация не е актуална, но нито трябва да бъде, според авторите на изследването, вид птичи голям взрив след събитието K-Pg. Причините са ендогенни.\n"Нашите резултати разкриват, че изменението на климата до голяма степен е отговорно за разнообразяването на птиците", казва Кларамунт. Според неговата работа, когато планетата се охлади, степента на диверсификация се увеличава и процесът се обръща, когато планетата се затопли. "Смятаме, че това е последица от изтеглянето и фрагментирането на тропическите биоми по време на дълги периоди на охлаждане, което би генерирало изолиране на популациите и видообразуването. Не изключваме да има някакъв допълнителен ефект от изчезването, което е унищожено динозаврите, но климатичният ефект е ясен и обяснява еволюционната динамика на птиците от Креда до наши дни. "\nСнимка 1: Петелът от скалата от семейство cotingidae има сред предците си първите дървесни птици. / AMNH / J. КРАКАТ\nСнимка 2: Сериемата (Cariama cristata) принадлежи към една от най-старите линии и идва от Южна Америка. / JOEL CRACRAFT\nВидео: Paul Sereno: What can fossils teach us? (Юли 2022).\nCopyright 2022 \_ Птиците се разпространяват от Южна Америка по целия свят...


Гаснеща звезда унищожава своята планета Skip to content\nВие сте тукНачало > Естествени > Космически науки > Гаснеща звезда унищожава своята планета\nГаснеща звезда унищожава своята планета\nAugust 15, 2016November 17, 2016 rossy.tashkova\nПреглеждания: 2Учени от Харвард–Смитсониянския център по астрофизика под ръководството на Ендрю Ванбербург с помощта на данни от космическия телескоп Kepler, разказват за това как се държи звезда, подобна на нашето Слънце, на своите по-късни етапи от развитие. Звездата умира и разрушава собствената си планетна система.Става въпрос за бяло джудже под наименованието WD 1145+017 от съзвездието Дева, разположено на 571 светлинни години от нас. Телескопът маркирал периодично затъмнение на звездата, което астрофизиците обяснили с наличието на космическо тяло, кръжащо в нейната орбита. Анализът показал, че това е разпадаща се планета от тази система и сега тя преминава буквално над самата повърхност на своята изстиваща звезда, като постепенно се приближава към нея. Периода на нейната обиколка е около 4,5 часа, а разстоянието до звездата 840 000 км. Остатъците от планетата ще се изпаряват постепенно още около 1 милион години, докато накрая остане тънък слой метален прах по повърхността на бялото джудже.\n„Звездата на смъртта”, както са я нарекли учените, постепенно ще разруши всички планети около себе си. Този процес е стартирал в момента, в който звездата е преминала от стадий на червен гигант в стадий на бяло джудже – настъпила е дестабилизация на орбитата на всички планети и небесни тела от тази звездна система. Планетите попаднали под въздействието на силната гравитация на звездата се разпадат на части и сега звездата ги „дояжда”. Тази съдба очаква в бъдеще и нашето Слънце и всички планети от Слънчевата система. Превод: Анжела ГеоргиеваИзточник: http://scientificrussia.ru/ Стаията е публикувана в брой 83 на сп. Българска Наука.Изтеглете безплатно новия 90-ти брой на сп. Българска Наука от тук: http://image.nauka.bg/magazine/bg-science90.pdf\nPost navigationСкоро минах курс: Въведение в електронната търговияСпътникът на Марс Фобос е обречен!\nКосмически науки Технологии Нов виртуален подход към науката в космоса\nJuly 26, 2017 rossy.tashkova\nПреглеждания: 2 Стъпвайки на Луната по време на мисията Аполо, хората се сблъскват с един проблем,...\nБългарски ученици ще се обучават в наблюдение на Земята по проект на Института за космически изследвания и технологии – БАН\nПреглеждания: 2 Лятно училище по проект „Обучение за наблюдение на Земята в българските средни училища“ (EEOBSS)...\nКосмически науки Наука Общи Skeptics in the Pub. Слънчево затъмнение: Защо и как?\nJuly 24, 2017July 24, 2017 rossy.tashkova\nПреглеждания: 2 Следващото събитие от серията Skeptics in the Pub ще се проведе на 25 юли...


Вратарски Ръкавици REUSCH Receptor Pro X1 Special SS15 на супер цена — SportRespect.com\nВратарски Ръкавици REUSCH Receptor Pro X1 Special SS15 401821\nВратарските Ръкавици REUSCH Receptor Pro X1 Special са създадени с цел осигуряване на перфектен захват при всякакви условия-мокри и сухи. Този модел е част от чисто новата серия Receptor на марката, която се отличава с хващаща окото външност и безбройни технологии, помагащи Ви да стигнете върха.

  Вратарските Ръкавици REUSCH Receptor Pro X1 Special са изработени от Wet 'n' Dry латекс, гарантиращ оптимален контрол над топката при всички метереологични условия. Специален Surround Cut, който дава плътно прилепване и добър контакт с топката. 3D Thumb Crotch технология може да се забележи между показалеца и палеца. Тя премахва досадните шевове, които обикновено се намират в тази област на ръкавицата. Това дава повече гъвкавост. В същото време Rolled Thumb повишава контрола върху топката, когато я улавяте и хвърляте. Задната повърхност е изработена от Pro latex за повече защита, а познатата вече Pro Flex технология се грижи допълнително за гъвкавостта. Закопчаване с еластичен маншет за удобно пристягане и намален риск от разместване. Pull Loop система за лесно и бързо сваляне и слагане. Удивителен външен вид-перфектно съчетание на бяло, зелено и черно, специално създадени за "извънземни" играчи.

 Бъдете на върха, бъдете с вратарските ръкавици REUSCH Receptor Pro X1 Special !

 WWW.SPORTRESPECT.COM TEAM

\nВратарски Ръкавици REUSCH Receptor Pro X1 Special SS15\nВратарските Ръкавици REUSCH Receptor Pro X1 Special са създадени с цел осигуряване на перфектен захват при всякакви условия-мокри и сухи. Този модел е част от чисто новата серия Receptor на марката, която се отличава с хващаща окото външност и безбройни технологии, помагащи Ви да стигнете върха.\nВратарските Ръкавици REUSCH Receptor Pro X1 Special са изработени от Wet 'n' Dry латекс, гарантиращ оптимален контрол над топката при всички метереологични условия. Специален Surround Cut, който дава плътно прилепване и добър контакт с топката. 3D Thumb Crotch технология може да се забележи между показалеца и палеца. Тя премахва досадните шевове, които обикновено се намират в тази област на ръкавицата. Това дава повече гъвкавост. В същото време Rolled Thumb повишава контрола върху топката, когато я улавяте и хвърляте. Задната повърхност е изработена от Pro latex за повече защита, а познатата вече Pro Flex технология се грижи допълнително за гъвкавостта. Закопчаване с еластичен маншет за удобно пристягане и намален риск от разместване. Pull Loop система за лесно и бързо сваляне и слагане. Удивителен външен вид-перфектно съчетание на бяло, зелено и черно, специално създадени за "извънземни" играчи.\nБъдете на върха, бъдете с вратарските ръкавици REUSCH Receptor Pro X1 Special !